بيخبّروا عن صبي إجا لعند بيّو وسألو شو لازم إتعلّم لحتّى بس إكبر إشتغل ويصير عندي ثروة كبيرة وعيش متل الملوك؟
جاوبو بَيّو : ما في ولا مهنة بتخلّيك تعيش عيشة ملوك، في تلات إشيا جوهريّة بالحياة لازم تنمّيها عندك أخلاقك، قناعاتك وتواضعك، هودي التلاتة هنّي ثروتك يلّي ما فيك تشتريا بالمال هنّي جهد وعمل يومي وهودي يلّي بيخلّوك تعيش ملك على هالأرض إنت وماشي صوب السما.
الزّوّادة بتقلّي وبتقلّك :
الملك هوّي الكريم بأخلاقو، الكبير بتواضعو، والغني بقناعاتو مملكتو ما بتكون بهالأرض إنّما بتبلّش على هالأرض وبتكمّل بالسّما، والله معك.